Document ID: /roh_data/filtered/fineweb-2-filterrobots_roh.jsonl.gz/52426

La legislatura da la citad da Cuira va a fin quest onn, temp per far cumbat electoral. La stad elegian ils da Cuira in nov parlament ed in nov cussegl da la citad. Ed uschia er in nov president u reelger il president actual. Urs Marti vul numnadamain restar. Las finamiras ch'el haja mess avant quatter onns haja el pudì realisar. I saja semnà, uss saja da guardar che quai creschia er bain. Tranter auter vuleva el cunzunt dumagnar Cuira ord las cifras cotschnas. Quai saja grategià. Ed er l'augment da la populaziun saja grategià.
Novas finamiras per la proxima legislatura
Tuttina less il liberaldemocrat er en il futur prender en maun novas finamiras. Tranter auter è la segirtad da la chapitala impurtanta per el. Cunzunt la staziun na duai betg daventar in «hotspot» nua ch’ins sa sentia betg segir. Perquai vul el er en il futur investir en la segirtad.
Candidats Cussegl da la citad da Cuira
Vinavant uschia!
Sut il stritg vala dentant il slogan: Vinavant uschia! I valia da vinavant spargnar, vinavant rinforzar l’economia e vinavant carmalar glieud en la chapitala. Cuira duai daventar uschè attractiv sco pussaivel.